Z A P I S N I K 
47. sjednice Vijeća Mjesnog odbora Oporovec
održane 7. travnja 2025. u prostorijama objekta mjesne samouprave, 
Oporovečki vinogradi 20, s početkom u 18,00 sati

NAZOČNI: Ivica Zadro, Nikola Mrvelj, Anica Posavec i Jasna Steković
Predsjedava: Ivica Zadro, predsjednik Vijeća
Zapisnik vodi: Anica Posavec

Predsjednik Vijeća konstatira da je nazočno četiri od ukupno pet članova Vijeća, što znači da Vijeće može pravovaljano odlučivati.	
      	Bez rasprave, jednoglasno, Vijeće prihvaća tekst zapisnika 46. sjednice Vijeća Mjesnog odbora Oporovec, održane 20. ožujka 2025. godine.

Predsjednik predlaže dopunu dostavljenog dnevnog reda sljedećom točkom:

- Zahtjev za vraćanje prometnog znaka oznake autobusnog stajališta – donošenje zaključka
Na prijedlog predsjednika, Vijeće jednoglasno prihvaća dopunu i utvrđuje
	
DNEVNI RED

1. Prijedlog za postavljanje uspornika prometa u ulicama Oporovečki dol i Oporovečki Majdaki – donošenje zaključka;
2. [bookmark: _Hlk194924420]Prijedlog za asfaltiranje dijela ulice Oporovečki dol, od kbr. 21 do kbr. 23 – donošenje zaključka;
3. Prijedlog za asfaltiranje i gradnju vodoopskrbne mreže i sustava odvodnje u ulici Oporovečki dol od kbr. 66 – 68a – donošenje zaključka;
4. Zahtjev za vraćanje prometnog znaka oznake autobusnog stajališta – donošenje zaključka;
5. Pitanja, prijedlozi i obavijesti.


Ad 1. Prijedlog za postavljanje uspornika prometa u ulicama Oporovečki dol i Oporovečki Majdaki
Predsjednik Vijeća informirao je članove Vijeća o zahtjevu građana za postavljanje uspornika prometa u ulicama Oporovečki dol i Oporovečki Majdaki.
Nakon kratke rasprave, Vijeće jednoglasno, donosi

ZAKLJUČAK

1. Predlaže se postavljanje uspornika prometa na lokacijama Oporovečki dol uz kbr. 23, Oporovečki dol uz k.č.br. 4291, k.o. Granešina Nova i Oporovečki Majdaki uz kbr. 6.
2. Gore navedeno predlaže se radi sigurnosti svih sudionika u prometu.


Ad 2. Prijedlog za asfaltiranje dijela ulice Oporovečki dol, od kbr. 21 do kbr. 23
Predsjednik Vijeća informirao je članove Vijeća o ponovljenom zahtjevu građana za asfaltiranje ulice Oporovečki dol, od kbr. 21 do kbr. 23.
Nakon kratke rasprave, Vijeće jednoglasno, donosi

ZAKLJUČAK

Predlaže se asfaltiranje ulice Oporovečki dol, od kbr. 21 do kbr. 23.


Ad 3. Prijedlog za asfaltiranje i gradnju vodoopskrbne mreže i sustava odvodnje u ulici Oporovečki dol od kbr. 66 – 68a
Predsjednik Vijeća informirao je članove Vijeća o ponovljenom zahtjevu građana za asfaltiranje i gradnju vodoopskrbne mreže i sustava odvodnje u ulici Oporovečki dol od kbr. 66 – 68a.
Nakon kratke rasprave, Vijeće jednoglasno, donosi

ZAKLJUČAK

Predlaže se asfaltiranje ulice Oporovečki dol, kao i gradnje vodoopskrbne mreže i sustava odvodnje u istoj, od kbr. 66 do kbr. 68a.


Ad 4. Prijedlog za postavljanje prometnog znaka oznake autobusnog stajališta
Predsjednik Vijeća informirao je članove Vijeća da je nestao prometni znak autobusnog stajališta na lokaciji Ruščenica na sjevernoj strani.
Nakon kratke rasprave, Vijeće jednoglasno, donosi

ZAKLJUČAK

Predlaže se ponovno postavljanje prometnog znaka za oznaku autobusnog stajališta kao i dodatne pločice s oznakom autobusne linije na autobusnom stajalištu Ruščenica na sjevernoj strani.


Ad 5.	Pitanja, prijedlozi i obavijesti
Predsjednik Vijeća informirao je članove Vijeća o aktivnostima na području Mjesnog odbora Oporovec između dviju sjednica Vijeća Mjesnog odbora. Zahvalio je članovima Vijeća na angažmanu u proteklom mandatu.

Završeno u 18:30 sati.
Zapisnik sastavila: Anica Posavec
Zapisnik administrativno i tehnički obradila: Sandra Šukunda, stručni referent

KLASA: 024-08/25-003/809
URBROJ: 251-13-11-6/009-25-2
U Zagrebu, 7. travnja 2025.
        Predsjednik Vijeća Mjesnog odbora Oporovec

Ivica Zadro
[bookmark: _GoBack]Napomena: Stupanjem na snagu Odluke Gradske skupštine Grada Zagreba o raspisivanju izbora za članove vijeća gradskih četvrti i za članove vijeća mjesnih odbora (Službeni glasnik Grada Zagreba 8/25), 11. travnja 2025. prestao je mandat članovima Vijeća Mjesnog odbora Oporovec te stoga Vijeće nije prihvatilo Zapisnik 47. sjednice

